CPL คว้าใบรับรอง “มาตรฐานจัดการด้านสิ่งแวดล้อม” ระดับเหรียญทอง
CPL คว้ามาตรฐานการจัดการด้านสิ่งแวดล้อมระดับเหรียญทอง เผยเพิ่มเกณฑ์ ESG ยกระดับอุตสาหกรรมฟอกหนังรับเทรนด์โลก
CPL คว้ามาตรฐานการจัดการด้านสิ่งแวดล้อมระดับเหรียญทอง เผยเพิ่มเกณฑ์ ESG ยกระดับอุตสาหกรรมฟอกหนังรับเทรนด์โลก
26 เม.ย. 2566

นายสุวัชชัย วงษ์เจริญสิน ประธานกรรมการ ตามด้วยนายภูวสิษฏ์ วงษ์เจริญสิน ประธานเจ้าหน้าที่บริหาร และนายกิติชัย วงษ์เจริญสิน รองกรรมการผู้จัดการ บริษัท ซีพีแอล กรุ๊ป จำกัด (มหาชน) หรือ CPL ผู้นำในอุตสาหกรรมฟอกหนังในภูมิภาคเอเชียตะวันออกเฉียงใต้ รับมอบใบรับรองมาตรฐานการจัดการด้านสิ่งแวดล้อมและการควบคุมระบบภายใน ระดับเหรียญทอง (Gold Rated) จาก Leather Working Group (LWG) ซึ่งเป็นองค์กรที่รวมตัวกันระหว่างผู้อยู่ในห่วงโซ่อุปทานเครื่องหนังทั่วโลก โดยมีจุดมุ่งหมายเพื่อสร้างมาตราฐานด้านสิ่งแวดล้อมและความรับผิดชอบต่อสังคมในอุตสาหกรรมแฟชั่น ซึ่งในปีนี้ CPL สามารถคว้ามาตรฐานระดับเหรียญทองได้ทั้ง 3 หน่วยผลิต ตอกย้ำแนวทางการทำธุรกิจด้านการผลิตหนังสำเร็จรูปและธุรกิจฟอกหนังของบริษัทฯ ให้ได้ตามมาตรฐานสากลด้านสิ่งแวดล้อมและด้านแรงงานในระดับที่สูงขึ้น
ด้าน นายสุวัชชัย เปิดเผยเพิ่มเติมว่า มาตรฐานการตรวจ LWG ในปัจจุบัน ได้เพิ่มผนวกข้อกำหนดด้านการดูแลสิ่งแวดล้อม สังคม และธรรมาภิบาล (ESG) เข้ามาเป็นเป็นส่วนที่สำคัญ และเพิ่มการตรวจประเมินด้านแรงงาน (Social Audit) การสอบทวนย้อนกลับ (Traceability Audit) และการจัดการด้านเคมีภัณฑ์ (Chemical Management) ซึ่ง CPL ได้กำหนดเป็นหนึ่งในนโยบายด้าน ESG ของบริษัทฯ เช่นกัน
“ขณะเดียวกัน กลุ่มลูกค้าที่สำคัญของบริษัทฯ มีนโยบายการจัดซื้อวัตถุดิบในการผลิตสินค้าจากบริษัทที่ได้รับการรับรองมาตรฐาน LWG เท่านั้น ทำให้คณะผู้บริหารเชื่อมั่นว่า แนวทางการปรับปรุงระบบการผลิตและระบบความคุมภายในให้เป็นไปตามนโยบาย ESG ของ CPL จะนำพาไปสู่ความยั่งยืนในการทำธุรกิจของบริษัทฯ ในอนาคตอย่างแน่นอน” นายสุวัชชัย กล่าว